**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԿԱՊԱԿՑՈՒԹՅԱՄԲ**

**Սիրելի՛ փոքրիկներ,**

**Այսօր ձեր տոնն է՝ լուսավոր մանկության, երազանքի, հեքիաթի և ժպիտների օրը։**

**Շնորհավորում եմ ձեզ Հունիսի 1-ի՝ Երեխաների պաշտպանության միջազգային օրվա կապակցությամբ։**

**Ձեր ներկայությունն է, որ իմաստավորում է մեր ամեն օրը՝ դարձնելով այն հոգատարությամբ լի, պատասխանատու և հույսով լեցուն։ Դուք եք մեր ապագան, բայց նաև՝ մեր ներկան, մեր ամենաազնիվ զրուցակիցն ու ամենաազդեցիկ հիշեցումը, թե որքան կարևոր է բարի, արդար և խաղաղ աշխարհ կերտելը։**

**Որպես համայնքի ղեկավար՝ վստահեցնում եմ, որ շարունակելու եմ անել ամեն բան՝ ձեր մանկությունը դարձնելու ապահով, ուրախ և լիարժեք։ Դուք արժանի եք խաղալու գեղեցիկ ու հարմարավոտ բակերում, սովորելու լավագույն պայմաններում և ապրելու սիրով ու հոգատարությամբ շրջապատված միջավայրում։**

**Համոզված եմ՝ երբ դուք մեծանաք սիրով ու արժանապատվությամբ լի միջավայրում, Հայաստանը կունենա ավելի ուժեղ, ավելի հոգատար և լուսավոր սերունդ։**

**Թո՛ղ կյանքը ձեզ երբեք չզրկի երազելու, հիանալու և աշխարհի հանդեպ հավատով լցվելու հնարավորությունից և ձեր երջանկությունը լինի մեր ամենօրյա գործերի շարժիչ ուժը։**

**Շնորհավոր տոնդ, մեր ապագա Հայրենիքի կերտո՛ղ։**

**Շնորհավոր Հունիսի 1**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***